Það er hægt að hlaða bílinn upp í 80% hleðslu á aðeins rúmum 22 mínútum samkvæmt upplýsingum frá Porsche . Taycan notar 800 volta rafkerfi sem gefur honum meira afl við allar aðstæður , styttir hleðslutíma og léttir bílinn . Þetta 800 volta rafkerfi aðgreinir hann frá öðrum rafbílum . Auk þess er hann , ólíkt öðrum rafbílum , með tveggja gíra sjálfskiptingu sem gerir aðallega tvennt , gefur honum meira afl í upptakinu og meiri hraða í framhaldinu . Að sögn forsvarsmanna Porsche var yfirlýst markmið þeirra við þróun Taycan að koma með 100% rafmagnsbíl með eiginleikum sem sköruðu fram úr öllum þeim sem voru í boði á markaðnum . Að sögn Thomasar Gregers , sölustjóra Porsche á Íslandi , er Taycan sönnun þess að Porsche DNA-ið hefur verið tekið inn á nýja rafmagnaða braut , sem byggir á einstakri tækni . Hann segir viðtökurnar á heimsvísu hafi farið fram úr öllum plönum framleiðenda , en nýlega opnaði Porsche á Íslandi fyrir þann möguleika að forpanta Taycan til Íslands . „ Bílablaðamenn hafa hrósað Taycan í hástert og hann hlaut rokkstjörnumóttökur á bílasýningunni í Frankfurt . Við höfum fengið mjög góð viðbrögð við honum og eru fjölmargar forpantanir komnar í vinnslu hjá okkur . Það vekur sérstaka athygli okkar hvað Taycan hefur breiða skýrskotun á markaðnum og því eru þeir , sem hafa skráð sig fyrir Porsche Taycan hingað til , ekki endilega úr hópi fyrri viðskiptavina okkar , “ segir Thomas . Frábær akstursbíll og hreinar línur Porsche Taycan hefur sitthvorn rafmótorinn , einn að framanverðu og hinn að aftanverðu sem gerir bílinn vissulega fjórhjóladrifinn , sem og tveggja gíra gírkassa tengdan við aftari mótorinn sem hjálpar til bæði við stórkostlega hröðun bílanna í Taycan fjölskyldunni sem og gerir þá sparneytnari á langkeyrslu . Aðrir áhrifavaldar þar að lútandi er mjög lítil loftmótstaða bílsins , eða einungis 0.22 cd og frábær tækni í tengslum við hleðslu á langkeyrslu . Hreinar línur í hönnun ytra byrðis Porsche Taycan hafa einnig klára skírskotun til hönnunar Porsche í gegnum tíðina sem einstök hönnun innanrýmis bílsins ber einnig merki . Samtímis er klassískri hönnun Porsche í gegnum tíðina viðhaldið , sannur Porsche . Að framanverðu virkar hann breiður og kröftugur meðan hliðarsvipurinn ber sportlega eiginleika bílsins með sér með hallandi þaklínu sem er klár skírskotun í klassíska hönnun Porsche 911 . Stjórnklefi bílsins er einnig boðberi nýrra tíma með sínum hreinu línum og nýrri hönnun . Frístandandi mælaborðið virkar auk þess sem hæsti punktur stjórnklefans með bílstjórann í fyrirrúmi . Miðjusettur 10.9 tommu skjárinn sem og fáanlegur farþegaskjár skapa svo flæðandi ásýnd stjórnklefans . Með tilkomu Taycan , býður Porsche , í fyrsta skipti , upp á innréttingar án leðurs , sem aukabúnað . Innréttingar byggðar á byltingarkenndum , endurunnum efnum ýta enn undir endurnýtanleika og umhverfisvænt fótspor hins rafmagnaða sportbíls . Nánar er fjallað um málið í sérblaðinu Bílar , fylgiriti Viðskiptablaðsins . Áskrifendur geta nálgast blaðið undir Tölublöð , aðrir geta skráð sig í áskrift hér .